આ વખતે પાટીદાર ફેક્ટર ચૂંટણી પર મોટી અસર કરશે તેમ પહેલાથી જ મનાઈ રહ્યું હતું. પાટીદારો અત્યાર સુધી ભાજપની વફાદાર વોટ બેંક હતા. જોકે, આ વખતે સત્તાપક્ષ સામે તેમનામાં રોષ પ્રવર્તી રહ્યો છે, ત્યારે ભાજપ કે કોંગ્રેસને મત આપવાને બદલે મોટી સંખ્યામાં પાટીદારો મતદાનથી જ દૂર રહ્યા હોય તેવી શક્યતા પણ સેવાઈ રહી છે. આ ઉપરાંત, ખેડૂતોના પ્રશ્નો ઉપરાંત એન્ટિ એન્કમ્બન્સી ફેક્ટર પણ સત્તાપક્ષને નડે તેવા પૂરા ચાન્સ હતા. જેની અસર પણ વોટિંગ પર દેખાઈ છે.